stanford-oval/wikipedia huggingface dataset:
יוסי כהן (קצין)
הערות שוליים

↑  אלון בן דוד, שנתיים לעופרת יצוקה: בצה"ל טוענים שאין הסלמה בעזה, באתר nana10‏, 29 בדצמבר 2010
↑  ניר וולף, שומרים על הבית, ישראל היום, 18 באפריל 2011.
↑  רותם אליזרע, הקצין שטבע את השם "צוק איתן" תרם מח עצם והציל חיים, באתר ynet, 6 בנובמבר 2016
↑  אמיר בוחבוט‏, שליחי פיצה יחלקו תרופות: כך פיקוד העורף מתכונן לסגר על ערים, באתר וואלה, 19 במרץ 2020.
↑  רותם אליזרע, הקצין שטבע את השם "צוק איתן" תרם מח עצם והציל חיים, באתר ynet, 6 בנובמבר 2016
| --- | --- |
בקרת זהויות :  NLI: 987007601768605171  VIAF: 18148036000887971644   WorldCat (עם VIAF): 18148036000887971644
עמאי

עמאי בנצרות הוא אדם מאמין שאינו איש כמורה מוסמך, או חבר במסדר נזירים. בתוך מסדר נזירים נוהגים לכנות כך נזיר שלא הוסמך ככומר (באנגלית: "lay brother", אח עמאי). ואף להפך, משתמשים במושגים כדוגמת "כומר עמאי", ו"נזירה עמאית" כדי לציין אנשים שהוסמכו לכהונה דתית והמשיכו להתגורר יחד עם קהילת המאמינים במקום לפרוש למנזר.
אטימולוגיה

את המילה "עמאי" כתרגום של המושג הלועזי המציא האח יוחנן אליחי , ממקימי הקהילה הקתולית דוברת העברית בשנות ה-60 של המאה ה-20. הוא התבסס על כך שברוב השפות האירופיות המילה המתארת את המושג היא נגזרת של המילה הלטינית "לאיקוּס" (laicus), שמקורה במילה היוונית "לאיקוֹס" (λαϊκός) – "של העם", שנגזרה מהמילה "לאוֹס" (λαός) – "עם". באנגלית, למשל, מכונה גבר עמאי Layman, וכלל המאמינים שאינם אנשי כמורה קרויים Laity.
למילה "עמאי" אין מעמד רשמי, והאקדמיה ללשון העברית לא דנה בנושא, אבל נעשה בה שימוש בספרים העוסקים בנצרות.
עם השנים נוספה למונח בשפות האירופיות משמעות נוספת, וכיום משתמשים בו גם במובן של מי שאיננו מומחה בתחום מקצועי מסוים. זו הסיבה שהתרגום המקובל לעברית של המילה האנגלית Layman הוא "הדיוט". בניגוד לשפות האירופיות, משמשת כיום המילה "הדיוט", שחדרה לשפה העברית מהיוונית, רק במשמעות השנייה, אם כי בעבר שימשה המילה "הדיוט" גם בממסד הדתי היהודי. "כהן הדיוט" הוא כהן פשוט, להבדיל מ"כהן גדול".
הניגוד שבין חבר-מסדר לבין עמאי מקביל לניגוד הקיים מקדמת דנא בשפה העברית, עוד מזמן המשנה מלפני כ-1800 שנה, שבין חבר לבין עם הארץ (לא במשמעות המודרנית "בּוּר" אלא במשמעות של עמאי אך בהקשר של הדת היהודית ולא הנוצרית). המונח העברי המשנאי "עם הארץ", מקורו כבר במקרא, אם כי במשמעות אחרת - ויותר ראשונית: העם של הארץ (כך כבר בספר בראשית), אך בעקבות הקונוטציה המעט-מזלזלת של מונח זה בספר עזרא, פרק ד', פסוק ד', החלו חז"ל להשתמש בו - בעיקר עם הקונוטציה הזו של נחיתות מעמדית - בהקשר היהודי-דתי (כלומר במשמעות של יהודי מאמין שאינו חבר), באופן שלגמרי מקביל להקשר הנוצרי-דתי שבו משתמשים כיום במונח "עמאי". בעקבות ההתפתחות הסמנטית של משמעות המונח "עם הארץ" שהשתנתה - ממשמעותו המשנאית הישנה - למשמעות החדשה של "בּוּר" בעברית מודרנית (במיוחד בהקשר היהודי-דתי אך לא רק), וגם בעקבות ארכנותו היחסית של מונח זה, נוצרה מוטיבציה לקצרו - כדי לבדל בין המונח המקורי לבין המונח המקוצר החדש "עמאי" שהוקצה הפעם להקשר הנוצרי-דתי - באופן שעדין שומר על ניחוח המונח המקורי (בין אם זה העברי במשמעותו המשנאית המקבילה הדומה ובין אם זה היווני בהקשר הנוצרי-דתי).
היחס לעמאים בנצרות > הכנסייה הקתולית

בנצרות הקתולית יש למונח עמאי שתי משמעויות מובחנות. המשמעות העיקרית היא ככינוי למאמין שאינו חבר באחד מהמסדרים הקדושים, כלומר שלא עבר הסמכה לאחד מהתפקידים הדתיים (בישוף, כומר או דיאקון), ואין זה משנה האם נושא התפקיד הדתי משרת בקהילה או שהוא חי בתוך המסדר בלבד. משמעות משנית למונח עמאי היא למי שאינו חי בתוך מסדר דתי (כך למשל, כמרים של הקהילה מכונים לעיתים כמרים חילוניים). המושג עמאי, במסמכים רשמיים, מתייחס בדרך כלל לאדם שלא עבר הסמכה.
היחס לעמאים בנצרות > הכנסייה הקתולית > העמאי בתאולוגיה של הכנסייה הקתולית

בחוקה ההלכתית של הקתולים, לומן ג'נטיום ("אוֹר הַגּוֹיִם" בלטינית, כציטוט מלוקאס ב' ל"ב, אשר פותח את המסמך), שנקבעה בוועידת הוותיקן השנייה מוגדרים עמאים כך:
יש להבין את המושג עמאים במסמך זה ככלל המאמינים, למעט אלו שבמסדרים הקדושים או אלו המקיימים חיים דתיים כפי שאושרו על ידי הכנסייה. מאמינים אלו, שבאקט הטבילה היו לגוף אחד עם ישו ונכללו בין אנשי האלוהים, הם, בדרכם שלהם, נעשו שותפים לתפקידיו המלכותיים, הנבואיים והכוהניים של ישו, והם נוטלים את חלקם במשימה של כל הנוצרים בכנסייה ובעולם.
ועידת הוותיקן השנייה לימדה שהאופי הייחודי לעמאים הוא "חילוניות", כלומר, כנוצרים "החיים את חייו של ישו בעולם", ייעודם הוא לקדש את העולם שנברא על ידי הכוונתו להיות נוצרי יותר במוסדותיו ובמערכותיו. כפי שהצהירה הוועידה ב"לומן ג'נטיום": "על העמאים מוטלת הזכות לשחר אחר ממלכת האלוהים בכך שיעסקו בענייני העולם ויכוונו אותם בהתאם לרצון האל".
המסמך המסכם את תפקיד העמאי בכנסייה הקתולית התקבל בוועידת הוותיקן השנייה במושבה הרביעי ופורסם רשמית על ידי האפיפיור פאולוס השישי ב-18 בנובמבר 1965. המסמך "צו בדבר שליחותם של העמאים" המכונה Apostolicam Actuositatem (לטינית "פעילות אפיפיורית" - שתי המילים הראשונות במסמך) מגדיר את משימתם של המאמינים הנוצרים העמאים "להוביל את הבלתי-מאמינים אל האמונה, ולהדריך, לחזק ולעודד את המאמינים לחיים אדוקים יותר"
העמאים הם חברים מלאים בכנסייה ושותפים מלאים במטרת הכנסייה של התקדשות, של "האיחוד הפנימי בין בני האדם לאל" (קטכיזם (ספר עיקרי הנצרות) של הכנסייה קתולית 775 Lumen Gentium 1; CCC 775) כשהם פועלים מתוך חופש ואחריות אישית ולא כסוכנים סתם של ההיררכיה. משום שעברו טבילה, הם חברים במשפחת האלוהים, הכנסייה, והם גדלים תוך איחוד אינטימי עם אלוהים, "ב" ו"באמצעות" העולם החומרי. הם אינם מקדשים עצמם בדרך בה עושים זאת נזירים ונזירות הפורשים מן העולם, אלא הם יכולים לגעת באלוהים דווקא באמצעות העולם החומרי שקודש בשל התגשמות האלוהים בבשר ודם. רופאים, אימהות למשפחה, איכרים, פקידי בנק, ונהגים העושים את מלאכתם בעולם ברוח נוצרית מרחיבים בכך את ממלכת האלוהים. על פי הצהרות חוזרות ונשנות של האפיפיורים ומנהיגים קתולים עמאים, העמאים יכולים לומר "אנחנו הכנסייה" באותה דרך בה הקדושים אמרו "ישו חי בתוכי".
היחס לעמאים בנצרות > הכנסייה האנגליקנית

בכנסייה האנגליקנית מתייחס המונח "עמאי", לכל אדם שאינו איש כמורה (בישוף, כומר או דיאקון) או למי שחבר במסדר השלישי של כוהנים בכנסייה. במסורת האנגליקנית יכול כל אדם שהוטבל להיקרא לכהן בשמו של ישו. שלושת המסדרים של הכהונה הם כמרים, דיאקונים ועמאים.
מטרת החברים במסדר הכהונה של העמאים על פי "ספר התפילה המשותף" של הכנסייה האפיסקופלית (שנוסדה בארצות הברית כשלוחה של הנצרות האנגליקנית) היא "לייצג את ישו וכנסייתו, להעיד עליו בכל מקום בו הם נמצאים, ובהתאם לכישרונות הטבעיים שניחנו בהם להמשיך את פועלו של ישו בפיוס עולמי וליטול את חלקם בחיים, בפולחן ובניהול הכנסייה."
חוקת הכנסייה האפיסקופלית מפרטת שישה סוגים של עמאים המוסמכים לשרת בקודש:
מנהיג קהילה (Pastoral Leader) - אדם הממונה על העניינים האדמיניסטרטיביים של הקהילה ומשמש תחליף לכוהן דת בקהילות קטנות.
מנהיג הפולחן (Worship Leader) - הזמר המוביל בפולחן (בדומה לשליח ציבור ביהדות).
מטיף (Preacher)
כהן סעודת האדון (Eucharistic Minister) - תפקידו להגיש את יין ולחם קודש במיסה.
מבקר סעודת האדון (Eucharistic Visitor) - תפקידו להגיש את יין ולחם קודש לאנשים שנבצר מהם להשתתף במיסה בכנסייה בשל מחלה או נכות.
קטכיסט (Catechist) - מדריך עיקרי האמונה.
האנשים המשרתים במשרות אלו מקבלים הסמכה מהבישוף של הדיוקסיה המתאימה. מ-2003, שעה שחוקי הכנסייה עברו שינוי, ניתן הרישיון למשרות אלו לשנה אחת, אך ניתן לחדשו. כומר הקהילה או הבישוף של הדיוקסיה רשאי לבטל רישיונות אלה מיידית.
עמאים משרתים בכנסייה ובתפילות במשרות נוספות חשובות שאינן דורשות רישיון מהבישוף הכוללות:
שמש או נושא השרביט (verger) – תפקידו לתכנן את הטקס והוא מוביל את תהלוכת הכומר בכנסייה. מקובל בקהילות רבות שהכומר הוא שממנה את העמאי לתפקיד זה. לתפקיד זה יש מדים מיוחדים.
עוזר לכומר (acolyte) – שם כללי למגוון תפקידים. את העוזרים ממנה בדרך כלל מנהל העוזרים (Acolyte Master) ולא הכומר. את מנהל העוזרים ממנה כומר הקהילה. תפקידי העוזרים: "נושא הלפיד" (torch bearer) - נושא את הנרות (המכונים לפיד), "נושא הצלב" (crucifer) – תפקידו לשאת את הצלב בתהלוכה, "מניף הקטורת" (thurifer) - נושא את מתקן הנחושת המכיל קטורת וגחלים, "שרת" (server) - עוזר לכומר בזמן הטקס ו"תת-דיאקון" (subdeacon) עוזר לכומר במזבח.
קריין התפילה (lay reader) - רשאי לערוך את התפילה גם בהיעדרו של הכומר.
דרשן (lector) – קורא בכתבי הקודש.
הכנסייה האפיסקופלית מאפשרת לעמאים להשפיע על החקיקה בכנסייה. בכינוס הכללי של הכנסייה האפיסקופלית הנערך אחת לשלוש שנים מתקבלות החלטות על ידי שני גופים. "בית הבישופים" שבו חברים כל הבישופים של הכנסייה האפיסקופלית ו"בית הנבחרים" שבו מיוצגת כל דיוקסיה על ידי ארבעה עמאים נבחרים וארבעה אנשי כמורה. העמאים מצביעים על החלטות בבית הנבחרים בנפרד מאנשי הכמורה. החלטה עוברת בכנס רק אם שני הבתים הצביעו בעדה. ברמת הקהילה נבחרים עמאים למועצת הכנסייה המכונה באנגלית vestry.
היחס לעמאים בנצרות > המטיף העמאי במסורת המתודיסטית (וסליאנית)

מסורת מוקדמת של צורת הטפה בכנסיות המתודיסטיות (וסליאניות) (פלג במתודיזם על שם ג'ון וסלי מייסד התנועה) הייתה המטיף העמאי (Lay Preacher). המטיף העמאי מונה על מנת להוביל את הטקסים והפולחנים ולהטיף בקבוצה במקומות מפגש או בכנסיות. המטיף העמאי הלך או רכב על גב סוס במסלול קבוע של מקומות מפגש בהתאם לתכנון ותזמון מוסכם (המכונה בטרמינולוגיה של המתודיסטים 'circuit', כלומר חוג), והמאמינים באו למפגשים על פי תוכנית זו, מסורת שזכתה לכינוי "רוכב הנפות" (Circuit rider). לאחר שהכנסייה התמסדה והוסמכו בה כמרים המשיכה מסורת ההטפה העמאית כשהמטיף העמאי מונה על ידי הכנסייה המקומית. מינוי זה זכה לעיתים לאישור של כנסיות סמוכות ולהזמנתו של המטיף העמאי אליהן כעוזר לכומר או בשל היעדרות מתוכננת של הכומר המקומי.
קיים הבדל ביחס לעמאי המוביל את טקסי התפילות והפולחן בין הכנסייה המתודיסטית של בריטניה (ושלוחותיה באוסטרליה, ניו זילנד, הודו ופיג'י), לבין הכנסיות המתודיסטיות בארצות הברית. בבריטניה מכונה התפקיד "מטיף מקומי" (Local Preacher) והתפקיד דורש לימוד בהתכתבות ובחינה. סמכויותיו של המטיף המקומי נרחבות, ולמעט ביצוע סקרמנטים הוא מבצע את כל תפקידיו המסורתיים של הכומר המוסמך, ולכן מותר לו לשנות את סדר התפילה ולהוסיף או להשמיט קטעים מהתפילה. בארצות הברית מכונה התפקיד "דובר עמאי" (Lay Speaker) והוא מוביל את התפילה בהיעדרו של הכומר בכנסייה שבה נבחר בלבד. דרגה מעל הדובר העמאי מצוי "דובר עמאי מוסמך" (Certified lay speaker). מעבר לעובדה שהלימוד הבסיסי שלו נרחב יותר, נדרש הדובר העמאי המוסמך להמשיך את לימודיו פעם בשלוש שנים. הדובר העמאי המוסמך יכול להוביל את התפילה גם בכנסיות נוספות מזו שבחרה בו.
לקריאה נוספת

אהרון לירון, הנצרות וארץ הקודש, הוצאת צ'ריקובר, 1997.
הערות שוליים

↑  ראו בדף שיחת הערך את דבריו של ד"ר אביתר מרינברג.
↑  ראו גם התייחסות של האב נויהאוז, סגן הפטריארך הלטיני בירושלים, וראש הקהילות הנוצריות הדוברות עברית להמצאת המילה ב"רגע של עברית"
↑  ראו בדף שיחת הערך את מכתבה של רחל סליג מהמזכירות המדעית של האקדמיה העברית.
↑  למשל "הנצרות וארץ הקודש" של אהרון לירון ו"קתוליות עכשיו" של ד"ר אביתר מרינברג.
| --- | --- |
בקרת זהויות :  NKC: ph281885  NLK: KSH2002006644
אווה דה דומיניצ'י

| --- | --- |

אווה דה דומיניצ'י
 לידה:  21 באפריל 1995 (בת 29) ארגנטינה אבז'אנדה, בואנוס איירס, ארגנטינה
 שם במה:  אווה דה דומיניצ'י
 שם לידה:  Eva Carolina Quattrocci 
 מדינה:  ארגנטינה ארגנטינה
 תקופת הפעילות:  מ-2006
 עיסוק:  שחקנית ודוגמנית
 בן זוג:  חואקין פוריאל (2016–2018) אדוארדו קרוז (2018–הווה)
 מספר צאצאים:  1
 פרופיל ב-IMDb
 
אווה קרולינה קטרוצ'י (בספרדית: Eva Carolina Quattrocci; נולדה ב-21 באפריל 1995), הידועה בשם אווה דה דומיניצ'י, היא שחקנית ודוגמנית ארגנטינאית.
דה דומינצ'י ידועה בתפקידיה בטלנובלות הארגנטינאיות "קטנטנות", "פטיטו", "מפונקים" ו"עשירים לא מבקשים רשות".
ביוגרפיה

דה דומינצ'י נולדה באבז'אנדה, בואנוס איירס, ארגנטינה.
היא החלה את קריירת המשחק שלה בשנת 2006 לאחר מספר שנים שעסקה בדוגמנות.
קריירה

הופעת הבכורה של דה דומיניצ'י הייתה ב-2006 בטלנובלה של המפיקה הארגנטינאית כריס מורנה, "קטנטנות" בתפקיד מיקי.
בשנים 2007–2008 דה דומיניצ'י השתתפה בטלנובלה "פטיטו" בתפקיד תמרה, לצידם של ברנדה אסניקר, תלמה פרדין וגסטון סופריטי.
ב-2010, דה דומיניצ'י השתתפה בקומדיה הארגנטינאית לילדים "מפונקים".
ב-2014, דה דומיניצ'י השתתפה בטלנובלה הארגנטינאית "דרך לאהבה" בתפקיד ולנטינה, לצידם של מריאנו מרטינס, פאבלו מרטינס וקרינה סמפיני. באותה השנה שיחקה גם את דמותה של פילאר מירנדה בטלנובלה "אנחנו משפחה" לצדה של השחקנית הקולומביאנית אנה מריה אורוסקו.
ב-2016, דה דומיניצ'י השתתפה בטלנובלה הארגנטינאית "עשירים לא מבקשים רשות" בתפקיד חוספינה, לצידם של גונסלו הרדיה, לוסיאנו קסטרו ואגוסטינה צ'רי.
ב-2017 דה דומיניצ'י השתתפה חלקית במיני-סדרה הארגנטינאית "La fragilidad de los cuerpos", לצידם של חואן מנואל חיל נבארו, הרמן פלסיוס ומרסלו סוביאוטו.
בשנת 2018, דה דומיניצ'י שיחקה בתפקיד אורח, בטלנובלה הארגנטינאית "אגרוף בלב" בתפקיד ריטה.
בשנת 2020 התארחה בסדרת הטלוויזיה האמריקאית של רשת הטלוויזיה CBS; "הוואי חמש-אפס" בתפקיד של מריה.
בשנת 2021 השתתפה בסרט האמריקאי "חטא קוסמי" לצדו של ברוס ויליס. באותה שנה שיחקה בסדרת הטלוויזיה הארגנטינאית "מרדונה: חלום מבורך" מבית פריים וידאו אודות הכדורגלן הארגנטינאי דייגו מראדונה. דה דומיניצ'י גילמה את לורנה גאומונט, זמרת ספרדייה בתחילה דרכה איתה מארדונה ניהל רומן בשנות השמונים.
בשנת 2022 החלה לשחק בסדרת הדרמת-פשע האמריקאית "The Cleaning Lady" ברשת Fox, את דמותה של נדיה מוראלס, אשתו של הגנגסטר וראש קרטל סמים בשם ארמן (אדן קנטו).
חיים אישיים

בין השנים 2016–2018 דה דומיניצ'י הייתה במערכת יחסים עם השחקן הארגנטינאי חואקין פוריאל.
מ-2018 דה דומיניצ'י בזוגיות עם אדוארדו קרוז, אחיה של השחקנית הספרדייה פנלופה קרוז. ב-6 באוקטובר 2019 נולד בנם קיירו קרוז.
דה דומיניצ'י מתגוררת בלוס אנג'לס, קליפורניה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | El encuentro de Guayaquil | אוליביה |  |
| 2016 | נמר | דבורה |  |
| 2016 | La última fiesta | גוואדלופה |  |
| 2018 | You Shall Not Sleep | בלנקה אגיירה |  |
| 2018 | Sangre Blanca | מרטינה |  |
| 2019 | The Soviet Sleep Experiment | אנה אנטונוף |  |
| 2021 | החטא החמישי | ג'וד סייל |  |
| 2025 | Under the Stars | אריאנה |  |
| TBA | The Uninvited |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | קטנטנות | מיקי | 58 פרקים |
| 2008-2007 | פטיטו | תמרה | 30 פרקים |
| 2010-2009 | מפונקים | גל | 19 פרקים |
| 2011 | Peter Punk | יעל |  |
| 2011 | Cuando toca la campana | פאולה | 38 פרקים |
| 2011 | Dance! La Fuerza del Corazón | גאלה רדונדו | 9 פרקים |
| 2013-2012 | Dulce amor | לולה רודריגז |  |
| 2014 | דרך לאהבה | ולנטינה רוסי | 120 פרקים |
| 2014 | אנחנו משפחה | פילאר מירנדה / פילאר גונזלס פרי פז | 183 פרקים |
| 2016 | עשירים לא מבקשים רשות | חוספינה מנסיז'ה דה-וילהבלה | 176 פרקים |
| 2017 | La fragilidad de los cuerpos | ורוניקה רוזנטל | 8 פרקים |
| 2018 | Pasado de Copas: Drunk History | ויקטוריה אוקמפו | גרסה ארגנטינאית לסדרה הבריטית "היסטוריה שתויה" |
| 2018 | אגרוף בלב | ריטה בלבואנה | פרק אחד |
| 2020 | הוואי חמש-אפס | מריה | פרק: "He kohu puahiohio i ka ho'olele i ka lepo i luna" |
| 2021 | מרדונה: חלום מבורך | לורנה גאומונט | 5 פרקים |
| 2022 | The Cleaning Lady | נדיה מורלס | תפקיד חוזר |
הערות שוליים

↑  Clarín.com, Eva de Dominici, la mujer de Furriel, desmiente embarazo, www.clarin.com, ‏2016-06-25 (בספרדית)
| --- | --- |
בקרת זהויות :  SUDOC: 23560920X  VIAF: 152156009977149581760   WorldCat (עם VIAF): 152156009977149581760
נטליה מלקון

| --- | --- |
אין תמונה חופשית
 לידה:  17 בדצמבר 1990 (בת 34) בואנוס איירס, ארגנטינה 
 מדינה:  ארגנטינה 
 פרופיל ב-IMDb
 
נטליה סולדד מלקון פרדו (בספרדית: Natalia Soledad Melcon Prado; נולדה ב-17 בדצמבר 1990 בבואנוס איירס) היא שחקנית טלוויזיה ארגנטינאית.
מלקון מוכרת בעיקר ממשחקה בטלנובלות של כריס מורנה: "קטנטנות" ו"פינת אור".
קריירה

ב-1999 התחילה מלקון לשחק בסדרה "קטנטנות" שם שיחקה את נטליה "טלי" רמוס פצ'קו אקבדו למשך 3 עונות (1999–2001) ולאחר מכן שיחקה גם בקטנטנות: הסרט ובמחזמר של הסדרה על במות ארגנטינה.
בשנת 2002 שיחקה ב"קצ'ורה" לצד נטליה אוריירו.
בשנת 2003 שיחקה נטליה בספין אוף של "קטנטנות" - "פינת אור" את נטליה "טלי" טולדו.
בפסח 2004 הגיעו לישראל כל כוכבי הסדרה "פינת אור" להופעה בהיכל נוקיה בתל אביב. ההופעה הייתה בלעדית לישראל, שכן בארגנטינה הסדרה לא נחלה הצלחה גדולה כמו בישראל.
ב-2005 חזרה לקבוצת כריס מורנה ושיחקה ב"אמור מיו".
ב-2014 נטליה הצטרפה ל"Soltera Pero Nunca Sola", ושיחקה בסדרה "סימנים" בתפקיד אורח בתור לולי.
ב-2010 הופיעה בתפקיד אורח ב"כמעט מלאכים".
ג'ף באקלי

| --- | --- |

 לידה:  17 בנובמבר 1966 אנהיים, קליפורניה, ארצות הברית
 נהרג:  29 במאי 1997 (בגיל 30) ממפיס, ארצות הברית 
 מוקד פעילות:  קליפורניה, ארצות הברית
 תקופת הפעילות:  1991–1997 (כ־6 שנים)
 מקום לימודים:  מכון המוזיקאים, תיכון לוארה 
 סוגה:  רוק אלטרנטיבי בלוז
 סוג קול:  טנור 
 כלי נגינה:  גיטרה, סיטאר, מפוחית פה, דולצימר, סקסופון 
 חברת תקליטים:  Columbia Records
 בן או בת זוג:  ג'ואן ואסר 
 www.jeffbuckley.com
 פרופיל ב-IMDb
 
ג'פרי סקוט באקלי (באנגלית: Jeffrey Scott "Jeff" Buckley‏; 17 בנובמבר 1966 – 29 במאי 1997) היה זמר וגיטריסט אמריקאי. באקלי, שהיה אחד הזמרים המבטיחים בזמנו, מת בטביעה בגיל 30 בלבד.
ביוגרפיה > שנים ראשונות

באקלי נולד באנהיים, קליפורניה. באקלי היה בן יחיד אשר גודל על ידי אמו הפסנתרנית מארי גיברט, אביו החורג רון מורהד ואחיו למחצה קורי מורהד. בצעירותו עבר עם משפחתו מספר רב של בתים.
בשנים הראשונות של חייו נקרא סקוט "סקוטי" מורהד, שמו האמצעי ושם המשפחה של אביו החורג. אך בשנת 1975 מת אביו הביולוגי, טים באקלי – זמר ומלחין מפורסם אמריקאי אירי-איטלקי אשר הוציא מספר רב של אלבומים בשנות ה-60 וה-70 – טים לא היה נוכח בחייו של ג׳ף, ונפגשו פעם אחת כחודשיים לפני מותו של טים כשהיה בן שמונה. ג'ף החליט לחזור לשמו המקורי. משפחתו המשיכה לכנותו סקוטי.
באקלי היה כל חייו בסביבה מוזיקלית. אמו הייתה נגנית פסנתר קלאסית, ואביו החורג הכיר לו את הלהקות הגדולות של שנות השישים והשבעים – לד זפלין, פינק פלויד, "המי", קווין ועוד רבות. באקלי היה שר בבית בהרמוניות עם אמו.
באקלי החל לנגן בגיטרה בגיל חמש, לאחר שמצא גיטרה אקוסטית ישנה בארון של סבתו, ובגיל שתים-עשרה החליט שהוא יהיה מוזיקאי. בגיל שלוש-עשרה קיבל את הגיטרה החשמלית הראשונה שלו, והחל ללמוד בתיכון לורה – שם ניגן בהרכב הג'אז של בית הספר. בשנים אלה החל להכיר להקות
רוק פרוגרסיב כמו יס, ג'נסיס וראש, כמו גם להקות ג'אז פיוז'ן וגיטריסטים שונים.
לאחר סיום לימודי התיכון, עבר לצפון הוליווד שם לקח קורס של שנה במוזיקה. שנים לאחר מכן, אמר למגזין הרולינג סטונס כי היה זה בזבוז הזמן הגדול של חייו.
בשנים שלאחר מכן, עבד באקלי במלון, ותוך כדי ניגן עם מספר להקות לא מצליחות. באקלי ניגן עם להקות רבות, ובז'אנרים רבים – רגאיי, פאנק, ג'אז, רוק, R&B ועוד. הוא חבר למספר מפיקים וניגן בסשנים שונים. לרוב שירתו הוגבלה לשירת ליווי בלבד.
בשנת 1990 עבר לניו יורק, שם מצא עבודה מועטה בלבד. בניו יורק הוצג ל"קוואלי", מוזיקה של הדת הסופית ולאחד מזמריה המפורסמים – נוסראט פתח אלי חאן, זמר פקיסטני (שאגב מת באותה שנה עם באקלי – 1997). כמו כן, באקלי ביצע גרסאות כיסוי לשיריו של חאן, ובשנת 1996 (לאחר שהתפרסם) ראיין את חאן למגזין "אינטרוויו".
באותן שנים, באקלי החל להתעניין אף במוזיקאי הבלוז רוברט ג'ונסון ובלהקת הפאנק "בד בריינס".
ביוגרפיה > קריירה

בשנת 1990 באקלי הוזמן להשתתף במופע מחווה לאביו בניו יורק יחד עם אמנים נוספים. באקלי סירב בהתחלה, אבל בסוף החליט להשתתף. באותו מופע הכיר את רבקה מוּר, שלימים תהיה בת זוגו וה״מוזה״ לכמה משיריו, ואת הגיטריסט גארי לוקאס, שהיה לגיטריסט של להקת הקסם של קפטן ביפהארט בשנות השמונים. באקלי הצטרף לפרויקט של לוקאס “Gods and Monsters” כגיטריסט וסולן. הלהקה לא שרדה זמן רב, ובאקלי פתח בקריירת סולו. תחילה הופיע בבתי קפה קטנים עם שירי כיסוי ומעט שירים מקוריים. בין בתי הקפה הבולטים בהם הופיע היה בית הקפה “Sin-é” הסמוך לביתו באיסט וילג׳. שם גילתה אותו חברת קולומביה, אשר איתה הוציא את ה-EP הראשון שלו "Live at Sin-é" שהוקלט במשך הקיץ של שנת 1993 בהופעות באותו בית הקפה וכלל ארבעה שירים. בשנת 2003 יצאה גרסה מורחבת מההקלטות לEP.
הביקורות שיבחו את באקלי, ובעיקר את מנעד קולו שהתפרס על ארבע-חמש אוקטבות.
בשנת 1994 צירף באקלי את המתופף מאט ג'ונסון, הבסיסט מיק גרונדאהל ומאוחר יותר את הגיטריסט מייקל טיי, שהפכו ללהקתו של באקלי. יחדיו הקליטו את אלבום הסטודיו הראשון (והיחיד) של באקלי "Grace". שנה לאחר יציאת האלבום קיבל באקלי אות כבוד מוועדה צרפתית מכובדת, שהעניקה אות זהה לאמנים מפורסמים שונים בעבר, והורכבה ברובה מעיתונאים ומוזיקאים מוערכים.
באקלי ולהקתו עבדו על אלבום נוסף שיועד לצאת בשם "My Sweetheart, The Drunk", אומנם הלחץ של העיר הגדולה והתשישות ממסע-ההופעות גבו את מחירם ובאקלי חש כי האלבום אינו מתפתח כרצונו. הוא החליט לפרוש לממפיס שבטנסי ולעבוד על החומרים לבדו, ומאוחר יותר לקרוא לחברי הלהקה להצטרף להקלטות, אולם באקלי מצא את מותו טרם השלמת האלבום. שנה לאחר מותו יצאו לאור הסקיצות שהוקלטו עבור האלבום, בשם "Sketches For My Sweetheart, The Drunk". בשנים הבאות יצאו אלבומים נוספים ובהם עבודותיו הלא גמורות של באקלי, וגם שירים מוקלטים מהופעותיו, כגון "Mystery White Boy", "Songs For No One".
בין יצירותיו המפורסמות, ביצע באקלי עיבוד מחודש לשיר "הללויה" של לאונרד כהן.
ב-2012 יצא סרט בשם "Greetings From Tim Buckley" בכיכובו של פן בדג'לי המספר על היחסים והחיים של ג'ף ואביו טים באקלי.
ביוגרפיה > מותו

ב-29 במאי 1997, כשהיה בדרכו לאולפן ההקלטות כדי להתחיל לעבוד מחדש על אלבומו השני יחד עם הלהקה, באקלי וחברו קית׳ פוטי החליטו לעצור ליד נהר וולף שבממפיס, שעברו לידו בדרך. לפתע החליט באקלי להיכנס לנהר ולשחות בו. הוא קפץ אל הנהר בבגדיו ובמגפיו בעודו שר את פזמון השיר "Whole Lotta Love" של הלהקה "לד זפלין". ה"רודי" של להקתו של באקלי - קית' פוטי, נשאר על החוף באותה עת. כאשר ספינת-גרר התקרבה לאזור, הוא הזיז את הרדיו והגיטרה כדי למנוע פגיעה על ידי שובלה של הספינה. לאחר מכן, פוטי שם לב שבאקלי נעלם והחל לחפשו. למרות הנחישות הרבה להצילו באותו הלילה, באקלי עדיין נעדר. ב-4 ביוני, גופתו של באקלי נמצאה על ידי ספינת תיירים, כשהיא צפה על פני המים.
על אף השמועות הרבות שהוא התאבד או צרך חומרים ממכרים, בנתיחה לאחר המוות לא התגלו בגופו סימנים לסמים ואף לא לאלכוהול. סיבת מותו הוגדרה רשמית, אם כך, כטביעה מקרית. הרולינג סטון כתבו כי היניקה שנוצרה עקב שובל הספינה אשר עברה משכה את באקלי אל מתחת למים, ובכך טבע. ההצהרה הבאה מאת משפחת באקלי, מדגישה את שלילת ההשערה כי התאבד או מת בהשפעת חומרים ממכרים - ובכך נותנת רשמיות לסיבת מותו:
מותו של ג'ף באקלי לא היה "מסתורי", לא היה מעשה התאבדות, לא היה בהשפעת סמים או אלכוהול. יש לנו דו"ח משטרתי, דו"ח של מנתח רפואי ועד ראייה על מנת להוכיח שזו הייתה טביעה מקרית, תאונה, ושמר באקלי היה במצב רוח טוב לפני התאונה
דיסקוגרפיה

1993 - Live at Sin-é
1994 - Grace
1995 - Live from the Bataclan
1998 - Sketches for My Sweetheart the Drunk
2000 - Mystery White Boy
2001 - Live a L'Olympia
2002 - Songs to No One 1991-1992
2002 - The Grace EPs
2003 - Live at Sin-é Legacy Edition
2004 - Grace Legacy Edition
2016 - You and I
הערות שוליים

1 2  גילברט, מרי., JB Biopic - Fact Check, ‏13 ביוני 2008 (באנגלית)
1 2  רולינג סטון, Jeff Buckley - Biography, ‏22 ביוני 2008 (באנגלית)
| --- | --- |
בקרת זהויות :  NLI: 987007528202405171  PLWABN: 9811568335205606  BIBSYS: 5075517  BNE: XX1559321  BnF: cb13977241d (data)  CANTIC: a1099192x  GND: 123009103  ISNI: 0000 0001 1060 0331  LCCN: no99047502  MusicBrainz: e6e879c0-3d56-4f12-b3c5-3ce459661a8e  NKC: js20060205003  NLA: 53749106  NTA: 193161869  SUDOC: 074322435  Trove: 1537864  VIAF: 44493081   WorldCat (עם VIAF): 44493081
הארי פוטר (סדרת טלוויזיה)

| --- | --- |
 מבוסס על:  ספרי "הארי פוטר" מאת ג'יי קיי רולינג
 סוגה:  דרמת נעורים פנטזיה
 ארץ מקור:  ארצות הברית ארצות הברית
 שפות:  אנגלית
 הפקה
 מפיק:  ג'יי קיי רולינג ניל בלייר רות קנלי-לטס דייוויד היימן
 מפיקים בפועל:  פרנצ'סקה גרדינר מארק מיילוד
 חברת הפקה:  Warner Bros. Television Brontë Film
 שידור
 רשת שידור:  HBO
 תקופת שידור מקורית:  2026–הווה 
 קישורים חיצוניים
 דף התוכנית ב-IMDb
 
הארי פוטר (באנגלית: Harry Potter) היא סדרת דרמת-פנטזיה המבוססת על סדרת הספרים "הארי פוטר" מאת ג'יי קיי רולינג. הסדרה עתידה לעלות ברשת השידור "HBO".
עלילה

הסדרה מבוססת על ספרי הארי פוטר מאת ג'יי קיי רולינג וכמו בספרי הסדרה הדמות הראשית היא ילד יתום המגלה שהוא קוסם ולומד בבית הספר הוגוורטס לכישוף ולקוסמות, שם הוא מגלה כיצד מתו הוריו ומתכונן להתעמת עם אדון האופל וולדמורט, שהרג אותם.
צוות שחקנים

ג'ון לית'גו - אלבוס דמבלדור
ג'נט מק'תיר - מינרווה מקגונגל
פאפא אסיידו - סוורוס סנייפ
הפקה > רקע

ב-25 בינואר 2021, חשף ה"הוליווד ריפורטר" כי בכירים בשירות הזרמת המדיה "HBO Max" שוקדים על חיפוש תסריטאים פוטנציאליים עבור סדרת טלוויזיה שתתקיים בזיכיון "עולם הקוסמות". עם זאת, מטעם השירות ואולפני "האחים וורנר" הוצהר כי "אין סדרות 'הארי פוטר' הנמצאות בפיתוח באולפנים או בפלטפורמת השירות".
הפקה > פיתוח

בדצמבר 2022, נמסר כי מנכ"ל חטיבת הטלוויזיה של "האחים וורנר", צ'נינג דנג'י, מעוניין להרחיב את זיכיון "עולם הקוסמות", באומרו כי "ישנה כמות אדירה של שאפתנות", ובמקביל חשף שהחברה הגיעה לעסקה עם פריים וידאו על פיתוח תכנים מונפשים עבור אולפני די.סי.
ב-12 באפריל 2023, במהלך כנס המשקיעים של "האחים וורנר", הוכרז על פיתוחה של סדרה חדשה שתהווה ריבוט לסדרת הסרטים. מנכ"ל האחים וורנר דיסקברי (אנ'), דייוויד זאסלב, חשף את תוכניותיה של החברה עבור הסדרה החדשה במהלך חשיפת מיתוגה המחודש של "HBO " כ-"Max". פיתוחה של הסדרה עתידה להתקיים במשך עשור, וכל שבע עונותיה עתידות להיות נאמנות לסדרת הספרים. בהתאם לכך, עונתה הראשונה של הסדרה עתידה לכסות את כל עלילת הספר הראשון, "אבן החכמים". עוד נמסר כי מפיק סדרת הסרטים, דייוויד היימן נמצא במשא ומתן על הפקת הסדרה בפועל.
ג'יי קיי רולינג מעורבת בתהליך הפקת הסדרה, כולל בחירת הבמאי והכותבים. HBO הצהירה כי התרומה של רולינג לפרויקט "בלתי ניתנת להחלפה" וכי היא "בעלת זכות להביע את דעותיה האישיות".
הפקה > ליהוק

בפברואר 2025 פורסם כי ג'ון לית'גו נמצא במשא ומתן סופי לגלם את אלבוס דמבלדור בסדרה וכי השחקן פאפה אסיידו (אנ') נחשב למועמד מוביל לתפקיד פרופסור סוורוס סנייפ. דמויותיהם של הארי, הרמיוני ורון יגולמו ככל הנראה על ידי שחקנים חדשים, בעקבות אודישנים פתוחים שנערכו לילדים בני 9 עד 11 בסתיו 2024.